पणजी : म्हापशेंच्या विशांती कवठणकार हांकां समाजसेवक गटांक प्रतिश्ठेचो दादासाहेब फाळके पुरस्कार फावो जाला. आखाती देशांतल्या भारतीयांक कोरोना काळांत मजत केल्ले खातीर तांकां तो भेटयलो. दुबयच्या हबतूर ग्रॅण्ड रिसोर्टांत ही कार्यावळ हालींच जाली.
 विशांती ह्यो समाजसेवा आनी समुपदेशनूय करतात. हाचे पयलीं 2020 त विशांती हांकां दुबयंतले भारतीय वेपारी कचेरे वतीन उर्बा प्रमाणपत्र मेळिल्लें. भारत सरकाराच्या वंदे मातरम मोहिमेक सहकार्य केल्ले खातीर तांचो भोवमान केल्लो. कोरोना काळांत केल्ल्या कामा खातीर 2021 वर्सा लंडनांतल्या वर्ल्ड बूक आॅफ रेकाॅर्डांत तांकां बांधिलकी प्रमाणपत्र भेटयिल्लें.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 